Marcel Ciolacu anunță un pachet de măsuri cu impact major asupra economiei
- Antonia Hendrik
- 8 martie 2024, 18:49
Marcel Ciolacu anunță un pachet de măsuri cu impact major asupra economiei. Mai exact, premierul și liderii coaliției de guvernare au analizat proiectele aflate în derulare.
Marcel Ciolacu și liderii coaliției de guvernare au analizat proiectele aflate în derulare. La nivel guvernamental se va adopta un pachet de decizii cu impact major în economie. Marcel Ciolacu pregătește unset de opt decizii, atât pentru programele finanțate din fonduri europene, cât și pentru cele finanțate cu fonduri naționale.
Marcel Ciolacu anunță un pachet de măsuri cu impact major asupra economiei
1. Schema de ajutor de stat pentru activități productive
Valoare estimată 2,2 mld lei; valoare maximă a ajutorului de stat e până de 70%; valoarea unui proiect minim depus 10 mil euro; valoare maximă ajutor de stat pe proiect 57,75 mililioane de euro; număr firme beneficiare 150. Valoare proiecte de investiții atrase 5 miliarde de lei.
2. Crearea cadrului legal pentru contractarea de împrumuturi de către autoritățile publice locale în vederea terminării proiectelor nefinalizate/nefuncționale aferente programelor 2014-2020. Valoarea proiectelor nefinalizate este de aproximativ 350 de mililioane euro.
Proiectele nefinalizate au termen de implementare până la data de 31 dec 2026;
Proiectele nefuncționale au termen de implementare până la data de 31 dec 2024, se arată în pachetul de măsuri analizat de Marcel Ciolacu și aliați.
Deblocarea cererilor de rambursare
3. Deblocarea cererilor de rambursare depuse de beneficiari până la sfârșitul lunii martie și crearea cadrului legal pentru utilizarea cu titlu de împrumut a grantului
Măsura urmărește deblocarea cererilor de rambursare în valoare de peste 15 mld lei, astfel ca acestea să poată să fie trimise la Comisia Europeană și să fie încasate de către România în termenul prevăzut de lege. Întreaga măsură va costa 15 miliarde de lei.
4. Cadrul legal pentru finanțarea proiectelor din fonduri europene care au rămas fără sursa de finanțare din perioada de programare 2014-2020
Proiecte cu finanțare din fonduri europene fără sursa de finanțare din perioada de programare 2014-2020 Se alocă bani în plus pentru materialele de construcții
5. Depășirea procentului alocat supracontractării pentru jaloane și ținte asumate prin PNRR ca urmare a creșterii prețurilor la materiale și utilități.
Marcel Ciolacu. Măsuri pentru construcția de creșe.
Procent alocat supracontractării pentru jaloanele și țintele asumate prin PNRR
6. Indexarea sumelor pentru Uniunea Scriitorilor cu rata inflației anuală începând din anul 2015
7. Deblocarea Programului Național de Infertilitate în vederea asigurării creditelor de angajament în valoare de 150 milioane de lei
8. Indexarea cu inflația a indemnizației primite de către veteranii de război. Este vorba despre peste 20.000 veterani de război, se arată în proiectul de măsuri.
Marcel Ciolacu: plafonare a prețurilor la energie și gaze va continua
Marcel Ciolacu: "Mecanismul de plafonare a prețurilor la energie și gaze va continua cel puțin până în primăvara anului 2025. Atât populația, cât și companiile trebuie să aibă această garanție foarte clară că vor fi protejați. În plus, am alocat 500 de milioane ca să compensăm costurile plafonării pentru clienții casnici", arată premierul în postarea de pe social media.